**Образложење**

Комисија за расподјелу средстава спортским организацијама именована Рјешењем Предсједника општине бр. 01-31-846 од 29.03.2016. године, доставила је Предсједнику Општине 29.03.2017. године Предлог одлуке о расподјели средстава спортским организацијама у 2017.години бр. 01-031-887, на усвајање са детаљним образложењем.

Укупно расположиви буџет Секретаријата за спорт, културу, омладину и сарадњу са НВО намијењен за трансфере према спортским организацијама се распоређује у складу са чланом 3 Правилника о ближим критеријумима за додјелу финансијских средстава и помоћи спортским организацијама, бр. 20-680-277 од 25.03.2016. године и бр. 20-680-704 од 03.08.2016. године, којим је 45% од укупно расположивог буџета предвиђено за финансирање Фудбалског Клуба ,,Беране“, 40% за суфинансирање програма рада спортских организација путем Јавног огласа и 15% за ванредна средства.

Поступајући по Правилнику утврђено је да се од укупно расположивог Буџета Секретаријата за спорт, културу, омладину и сарадњу са НВО, од 130.000,00€ у 2017. год., са 40% се суфинансирају програми рада спортских организација које испуњавају услове предвиђене Јавним позивом, што износи 52.000,00€.

Комисија именована од стране Предсједника Општине је у свом раду поступала у складу са Законом о спорту, Одлуком о финансирању и суфинансирању спорта и Правилником о ближим критеријумима за додјелу финансијских средстава и помоћи спортским организацијама.

Оглас за суфинансирање програма рада спортских организација за 2017. годину бр. 20-680-54, расписан је од стране Секретаријата за спорт, културу, омладину и сарадњу са НВО дана 03.02.2017. године.

На основу садржине пријава спортских организација и приложене документације, утврђено је, да је укупно 36 спортских организацијa доставило пријавe на Оглас, од којих су 33 спортске организације доставиле благовремене и потпуне пријаве.

Спортске организације које су доставиле потпуну и уредну документацију и тако стекле право да буду бодоване су: Рукометни клуб ,,Иванград“, Фудбалски клуб ,,Раднички“, Кошаркашки клуб ,,Лим“, Кошаркашки клуб ,,Бобкетс“, Омладински фудбалски клуб ,,Беране“, Одбојкашки клуб ,,Иванград 2011“, Фудбалски клуб ,,Напредак“, Женски кошаркашки клуб Беране, Стонотениски клуб ,,Будим“, Атлетски клуб ,,Лим“, Стрељачки клуб ,,Доње Луге“, Стрељачки клуб Беране, Орјентиринг клуб Беране, Стонотениски клуб ,,Будимља“, Стонотениски клуб ,,Иванград“, Џијуџицу клуб ,,Пантер“, Боксерски клуб ,,Раднички“, Џудо клуб ,,Кодокан“, Атлетски клуб ,,Јump“, Џудо клуб Беране, Спортско-риболовни клуб ,,Лим“, Стрељачки клуб ,,Јастреб“, Ски клуб ,,Смиљевица“, Боксерски клуб ,,Баћо-кинг“, Кик бокс клуб ,,Перјаник“, Карате клуб Беране, Самбо клуб Беране, Планинарски клуб Беране, Шаховски клуб ,,Гамбит“, Шаховски клуб Беране, Параглајдинг клуб ,,Наша крила“, Параглајдинг клуб ,,Sky“ и Планинарски клуб ,,Војо Масловарић“.

Спортске организације које нису доставиле одговарајућу документацију су Мушки рукометни клуб ”Беране 2003”, Женски рукометни клуб “Беране 2003” и Стрељачки савез општине Беране.

Комисија је током поступка вршила провјеру документације из пријава спортских организација преко надлежног Секретаријата за спорт, културу, омладину и сарадњу са НВО. Од стране Секретаријата прибављена је потврда Рукометног савеза Црне Горе од 13.03.2017. године, из које је утврђено да Мушки рукометни клуб ”Беране 2003” и Женски рукометни клуб “Беране 2003” не учествују у такмичарској 2016/17 сезони. Стрељачки савез општине Беране у пријави није доставио доказе да се такмичио у такмичарској 2016/2017 сезони у оквиру Стрељачког савеза Црне Горе, већ је у пријави приказао резултате чланова савеза: Стрељачког клуба “Јастреб”, Стрељачког клуба “Доње Луге” Беране и Стрељачког клуба ,,Беране“, који клубови су поднијели посебне пријаве и који су појединачно бодовани.

Како се Мушки рукометни клуб ”Беране 2003”, Женски рукометни клуб “Беране 2003” и Стрељачки савез општине Беране не такмиче у оквиру званичног матичног савеза, то нису испунили услове за пријаву на оглас из чл. 10. ст.1. Одлуке о финансирању и суфинансирању спорта, због чега њихове пријаве нису бодоване.

Чланом 10 и 19 Одлуке о финансирању и суфинансирању спорта предвиђено је да право на суфинансирање могу остварити клубови који су регистровани у складу са законом, који имају сједиште на територији општине Беране и такмиче се у оквиру званичног матичног спортског савеза.

Чланом 3 ст. 1 Правилника о ближим критеријумима за додјелу финансијских средстава и помоћи спортским организацијама бр. 20-680-277 од 25.03.2016. године и број 20-680-704 од 03.08.2016. године предвиђено је да се 40% буџета намијењеног спортским организацијама у 2017. години користи за суфинансирање програма рада спортских организација које испуњавају услове предвиђене јавним позивом, на начин што се 40% од укупног износа буџета за суфинансирање програма рада спортских организација, расподјељује у сразмјери 60% за екипне и 40 % за појединачне спортове.

Комисија за расподјелу средстава спортским организацијама извршила је расподјелу износа од 52.000,00 еура, што представља 40% од 130.000,00 еура, колико је укупно буџетом Секретаријата за спорт, културу, омладину и сарадњу са НВО опредијељено за суфинансирање спортских организација.

Примјеном чл. 3. ст.1. тач. 2. Правилника о ближим критеријумима за додјелу финансијских средстава и помоћи спортским организацијама, износ од 52.000,00 еура раздвојен је на износ од 31.200,00 еура за екипне спортове (60% износа) и 20.800,00 еура за појединачне спортове (40% износа), а такође су и спортске организације раздвојене на екипне и појединачне спортове и бодоване у оквиру тих категорија.

Комисија именована од стране Предсједника Општине је у складу са условима, начином, поступком и критеријумима за додјелу средстава из Правилника о ближим критеријумима за додјелу финансијских средстава и помоћи спортским организацијама и Одлуке о финансирању и суфинансирању спорта, а на основу садржине пријава и приложене документације спортских организација, утврдила појединачни број бодова и износ средстава који су распоређени спортским организацијама.

Спортске организације из групе екипних спортова оствариле су следећи број бодова: Рукометни клуб ,,Иванград“ – 504, Фудбалски клуб ,,Раднички“ – 399, Кошаркашки клуб ,,Лим“ – 371, Кошаркашки клуб ,,Бобкетс“ – 270, Омладински фудбалски клуб ,,Беране“ – 239, Одбојкашки клуб ,,Иванград 2011“ – 220, Фудбалски клуб ,,Напредак“ – 205 и Женски кошаркашки клуб Беране – 176 бодова.

Укупан број бодова које су оствариле спортске организације из групе екипних спортова износио је 2384 бода, па је дијељењем износа од 31.200,00 ЕУР намијењеног за екипне спортове, са укупним бројем бодова спортских организација, утврђена вриједност бода од 13,09 ЕУР.

Спортске организације из групе појединачних спортова оствариле су следеће бодове:Стонотениски клуб ,,Будим“ –914, Атлетски клуб ,,Лим“ – 506, Стрељачки клуб Беране – 427, Стрељачки клуб ,,Доње Луге“ – 406, Орјентиринг клуб Беране – 247, Стонотениски клуб ,,Будимља“ – 242, Стонотениски клуб ,,Иванград“ – 235, Џијуџицу клуб ,,Пантер“ – 235, Боксерски клуб ,,Раднички“ – 203, Џудо клуб ,,Кодокан“ – 185, Атлетски клуб ,,Јump“ – 173, Џудо клуб Беране – 164, Спортско-риболовни клуб ,,Лим“ – 164, Стрељачки клуб ,,Јастреб“ – 141, Боксерски клуб ,,Баћо-кинг“ – 137, Ски клуб ,,Смиљевица“ – 131,Кик бокс клуб ,,Перјаник“ – 88, Карате клуб Беране – 86, Самбо клуб Беране – 86, Планинарски клуб Беране – 50, Шаховски клуб ,,Гамбит“ – 42, Шаховски клуб Беране – 42, Параглајдинг клуб ,,Наша крила“ – 36, Параглајдинг клуб ,,Sky“ – 26 и Планинарски клуб ,,Војо Масловарић“ – 20 бодова.

Укупан број бодова које су оствариле спортске организације из области појединачних спортова износио је 4986 бода, па је дијељењем износа од 20.800,00 ЕУР намијењеног за појединачне спортове, са укупним бројем бодова спортских организација, утврђена вриједност бода од 4,17 ЕУР.

Множењем броја бодова које су оствариле спортске организације, са вриједношћу бода за екипне спортове од 13,09 ЕУР, односно појединачне спортове од 4,17 ЕУР, утврђени су појединачни износи новчаних средстава који су распоређени клубовима у износима из чл. 1 Одлуке о расподјели спортским организацијама у 2017. години.

Имајући у виду да је Предлог Одлуке о расподјели средстава спортским организацијама у 2017. години број 01-031-887 од 29.03.2017. године утврђен у складу са Одлуком о финансирању и суфинансирању спорта и Правилником о ближим критеријумима за додјелу финансијских средстава и помоћи спортским организацијама, Предлог је усвојен и средства су расподијељена на начин прописан чланом 1 ове Одлуке.